google/wiki40b huggingface dataset:
Árni Jónsson

Árni Jónsson var en islandsk skald og abbed i klosteret Munkaþverárklaustur (Munketværåklosteret) på Island i det 14. århundre, viet i 1370. Han dro utenlands i 1379 og det antas at han har dødd i utlandet kort tid etterpå.
Árni var angivelig en dyktig skald og han tilskrives en dråpa om biskop Gudmundur Arason som er bevart. Det er også bevart to lausaviser som sannsynligvis er skrevet av Árni. 
Den islandske filologen Finnur Jónsson omtaler den 79 vers lange dråpaen slik: «Efter en kort personlig indledning anfører digteren, at der på den nordlige holm (Island) fødtes en tredje styrer på troens skib, som han vil besynge (de to andre er Torlak d. hellige og Jón d. hellige). Så kommer der en lang skildring og højtravende lovprisning af Gudmund, hans egenskaber og gode gærninger; endelig opregnes mange ting, hvormed Gudmund sammenlignes. Digtets positive indhold kendes fra Arngrims saga, men denne ligger dog ikke til grund, ti jærtegnene fortælles i en noget forskellig rækkefølge; forfatteren har vel meddelt dem efter sin egen hukommelse eller læsning i særlige jærtegnsopskrifter. Digtet er langt livligere end Einars, sprog og fremstilling let og flydende og ordstillingen ret ligefrem. Overfor omskrivninger har Árni ikke været så afholdende som Eysteinn, men de, han bruger, er meget simple. Alt i alt er digtet ret tiltalende.»
En Þorgils var abbed i klosteret fra 1379 til 1385, og det kan tyde på at Árni enten har innsatt en annen abbed før han dro utenlands eller at han døde kort tid etter.
Dantes Plads

Dantes Plads i København ble til i 1924 da «Dantesøylen» tegnet av Carl Brummer og Einar Utzon-Frank ble stilt opp foran Ny Carlsberg Glyptotek. 
En del av av Vester Boulevard, mellom Ny Kongensgade og Stormgade fikk da navnet Dantes Plads etter den italienske renessansedikter Dante Alighieri. Byen Roma donerte en antikk søyle til minnesmerket. Soklen ble skapt av arkitekt Gunnar Biilman Petersen, mens bronseplaten med portrett av dikteren litt øst for søylen, skyldes den italienske billedhugger  S.L. Andreotti. 
Navnet ble vedtatt i 1921, da Danmark ønsket å minnes 600-året for Dantes dødsår i 1321. Grunnstenen til søylemonumentet ble nedlagt 23. juni 1922 av den italienske regenten Vittorio Emanuele og kong Christian X av Danmark.
Da den nye Langebro ble tatt i bruk i 1955 ble trafikken fra Amager, som hittil hadde benyttet Vester Voldgade omlagt til den omprofilerte boulevard. Denne fikk samtidig det nye navn H.C. Andersens Boulevard (i jubileumsåret for dikterens fødsel). Ved samme anledning ble Dantes Plads flyttet. Navnet gikk over til å betegne det trapesformede gatestykket mellom boulevarden og Vester Voldgade, som tidligere var en del av Ny Vestergade. Glyptoteket har fremdeles adressen Dantes Plads.
Det kroatiske bondeparti

Det kroatiske bondeparti (kroatisk: Hrvatska seljačka stranka, forkortet HSS) er et konservativt politisk parti i Kroatia. Partiet ble grunnlagt i 1904 av Ante Radić og hans bror Stjepan Radić.
Det kroatiske bondeparti var det toneangivende kroatiske partiet i Serbernes, kroatenes og slovenernes kongerike og kjempet for kroatisk selvstendighet, bøndenes rettigheter og en omfattende jordreform.
Kriminalasylet i Trondheim

Kriminalasylet i Trondheim ligger på Kalvskinnet og var en oppbevaringsanstalt for angivelig farlige, sinnslidende fra hele Norge.

Slaveriet i Trondheim

Kriminalasylet ble opprinnelig bygget som nytt slaveri i Trondheim. Bygningen ble oppført etter at det gamle slaveriet, som holdt til ved skansevakten ved byens hovedport, ble revet. Det nye slaveriet ble oppført i 1833 som en del av Skansevakten militæranlegg etter arkitekt Ole Peter Riis Høeghs tegninger. Bygningen åpnet for bruk i 1835/37, og arkitekturen var preget av tidens tanker om fengselsarkitektur. Vakten var plassert i et ovalt rom én meter over resten av grunnplanet. I hver etasje lå fire rom mot hvert av husets hjørner. Disse ble brukt som fangenes sove- og oppholdsrom. Fangene ble her overvåket gjennom kikkehull i de buede veggen mot det ovale vaktrommet.  I hvert fangerom var det montert et toalett, og kloakken ble ledet ut av bygget. Slavene gjorde ikke festningsarbeid, men ble leiet ut til arbeid i byen. Slaveriet ble nedlagt i 1877 og fra 1895 fungerte den som kriminalasyl.

Kriminalasylet

Bygningen var i bruk som kriminalsasyl i perioden 1895 til 1961, da de resterende innsatte ble overført til Reitgjerdet. De som var plassert her ble regnet som pasienter, men Kriminalasylet var først og fremst en oppbevaringsanstalt og ikke et sted de fikk behandling.
Eksempelvis satt den nazistiske justisministeren under andre verdenskrig, Sverre Riisnæs, her i tre måneder høsten 1947 under påvente av at det skulle bli ledig plass på Reitgjerdet da landssviksaken mot ham ble stanset, da han  angivelig var psykisk syk. Han hevdet i ettertid at det var svært enkle forhold, blant annet måtte han sove i halm uten sengetøy.
I dag huser bygningen Justismuseet.

Ansatte

Kriminalasylet bestod i 1895 av bestyrer, prest og tre voktere. Frederik Waldemar Bødtker var asylets første bestyrer og samtidig lege. I tillegg ble det også hentet inn en prest som asylet delte med Tukthuset. Han skulle holde gudstjenestene eller andakt i asylet og føre overoppsyn med det som fantes av undervisning der. Senere fikk man også en overvokter som var bestyrerens nærmeste underordnede.
Arbeidet med de syke ble utført av vokterne, som var pålagt å pleie, hjelpe og føre tilsyn med de innsatte i overensstemmelse instrukser fra lege og overvokter.
Ved århundreskriftet pusset man opp asylets andre etasje som tidligere var blitt brukt som lager, og kapasiteten økte fra 16 til 30 pasienter. Staben vokste fra tre til ti voktere og i tillegg ble det ansatt ei overkokke som skulle drive det nye kjøkkenet.
Yingkou

Jernbane

Hada-banen, en høyhastighetsbane åpnet i 2012, går gjennom området fra Harbin til Dalian. Panjin–Yingkou høyhastighetsbane åpnet i 2013.
Joy

Etymologi

Joy er dannet av det engelske ordet joy, «glede». Dette ordet har igjen opprinnelse i franske joie og latinske gaudia, med samme betydning.
Gioia er en italiensk form av navnet.
Andre navn med samme betydning er: Añuli (igbo), Ayo (yourba), Batbayar (mongolsk), Boitumelo (tswana), Chara (gresk), Chimwemwe (chewa), Desta (amharic), Farah (arabisk), Freyde (jiddisk), Gil (hebraisk), Ibtihaj (arabisk), Itumeleng (tswana), Kalea (hawaiisk), Letitia (engelsk), Nanda (sanskrit), Pramoda (sanskrit), Rina (hebraisk), Sevinc (aserbajdsjansk), Sevinç (tyrkisk), Ssanyu (luganda) og Thabo (tswana).

Kjente personer med navnet

Personene i listene er ordnet kronologisk etter fødselsår.
Gabba Gabba Hey

Gabba Gabba Hey er et hyllestalbum til The Ramones fra 1991. Gabba Gabba Hey er det første tributealbumet for The Ramones. Gabba Gabba Hey ble Ramones' slagord og er hentet fra sangen «Pinhead». Teksten går «Gabba gabba we accept you, we accept you're one of us» og avsluttes med «Gabba gabba hey, gabba gabba hey...!». Under konserter kom ofte en «Pinhead» ut på scenen med et stort skilt som det sto «Gabba Gabba Hey» på. Dette kan blant annet sees i filmen Rock 'n Roll High School.
Slagordet kommer fra filmen Freaks fra 1932 hvor personene sier «Gobble, gobble, we accept you...!».
Borgermesteren i London

Historikk

Vervet ble opprettet etter en folkeavstemning i Stor-London hvor 72% stemte for, og myndighetene vedtok Greater London Authority Act i 1999. Året etter fikk London sin første direkte valgte borgermester, der Ken Livingstone ble valgt etter en hendelsesrik valgkamp. Livingstone stilte som uavhengig kandidat etter å ha blitt vraket som Labourpartiets kandidat. Før valget i 2004 ble han tatt inn i varmen igjen, og han stilte til gjenvalg som kandidat for partiet. Denne gangen vant han med 55,4% av stemmene.
Ved valget i 2008 tapte han mot Boris Johnson fra det konservative partiet.
Mayreau

Geografi

Mayreau ligger på Grenadabanken og er en del av Grenadinene i Windwardøyene i De små Antiller i Karibia. Øya ligger sør for Canouan og nord for Union. Nordvest for Mayreau ligger Catholic Island og Catholic Rocks, mens Tobago Cays ligger øst for Mayreau. Øya har et landareal er 1,2 km².
Nordspissen av øya består av en tombolo der Carbuit er forbundet med resten av øya ved et smalt eid. Vest for dette ligger Carnash Bay (også kalt Salt Whistle Bay) der det er gode ankringsforhold. Sør på øya er det et bredt eid med en saltvannsinnsjø. Sør for den ligger Lande-Ici Hill.
Den 50 km² store Tobago Cays Marine Park omfatter øya Mayreau, det 5 km lange Horseshoe Reef med småøyene Petit Bateau, Petit Rameau, Baradal og Jamesby samt den lille øya Petit Tabac øst for revet.

Befolkning

Ved folketellingen i 2012 hadde øya 271 innbyggere.  Folketallet på Canouan var på 147 i 1982, 182 i 1991 og 254 i 2001.
De fleste innbyggerne er katolikker.

Historie

Selv om Grenadinene ble avstått av Frankrike til Storbritannia ved freden i Paris i 1763, forble Mayreau på private franske hender. Det ble bygget katolsk kirke og befolkningen var for det meste katolikker. Etter opphevelsen av slaveriet i 1838 begynte øyas innbyggere med fiske og selvbergingsjordbruk.

Samfunn og økonomi

Mens staten er grunneier i landsbyen, er det meste av landet ellers på øya eid av private.
Det utvinnes salt fra Salt Pond.
Det er fergeforbindelse mellom hovedstaden Kingstown og Canouan, Mayreau og Union. Det er også direkterute mellom Mayreau og Canouan.
European Cup Winter Throwing 2008

European Cup Winter Throwing 2008  ble arrangert 15. og 16. mars 2008 på Stadion Park mladeži i Split i Croatia. Dette var den åttende utgaven av denne konkurransen. 
Konkurransen var både for senior og U23 junior.
Grand Ole Opry

Grand Ole Opry er et amerikansk radioprogram som fokuserer på country, bluegrass og gospel, og som siden 28. november 1925 er blitt sendt over hele USA fra Nashville i Tennessee. Denne byen regnes som country-hovedstaden. 
Etter å ha sendt fra ulike steder, flyttet programmet til Ryman Auditorium med en tilskuerkapasitet på 2 362, med første sending herfra 5. juni 1943 og fram til 16. mars 1974 da det flyttet til nåværende lokaler i en egen temapark og med en tilskuerkapasitet på 4 400. Ryman Auditorium ble imidlertid gjenåpnet i 1992.
Da rockekulturen og den langhårede hippiekulturen vokste fram på 1960-tallet, holdt Grand Ole Opry på en tradisjonell stil. Det eneste unntaket var da Gram Parsons med band opptrådte i mars 1968, men dette fikk en reservert mottakelse fra publikum.
Medlemskap i Opry regnes som noe av det mest høythengende innen country. Listen over nåværende og tidligere medlemmer omfatter countrystjerner som Fiddlin' Arthur Smith, Roy Acuff, Johnny Cash, Bill Monroe, Ricky Skaggs, Alison Krauss, Dolly Parton og Jim Reeves.
TVNorge

TVNorge

Kanalen startet sine sendinger den 5. desember 1988 med et timelangt og direktesendt underholdningsprogram fra Oslo Cabaret med Lill Babs og Tomboy som musikalske trekkplastre. Æren av å åpne kanalen fikk programleder Hallvard Flatland.
Blant kanalens mest populære programmer de seneste årene, finner vi blant annet 71° nord, Alt for Norge, I kveld med YLVIS, Helt perfekt.
Det amerikanske datafirmaet Novell reiste sak om midlertidig forføyning mot TVNorge i 2003 da de mente at den nye N-logoen til TVNorge lignet Novells logo. Novell tapte saken.
SBS Media hadde i 2011 en totalomsetning på 1 milliard kroner. Det var en økning på 35,7 prosent fra året før (754 millioner kroner), og det høyeste noen gang for selskapet. Driftsresultatet ble på 230 millioner kroner, en økning på 74,2 prosent fra året før. Dette ga en driftsmargin på 22,5 prosent.
Programinvesteringene økte i 2011 til 489, 9 millioner kroner, fra 367, 6 året før.
De skiftet logo første gang i 1995, fra TVN til TvNorge.

TVNorge HD

TVNorge var den første norske TV-kanalen til å starte sendinger i HD. TVNorge HD startet sendingene 3. oktober 2008 og har det samme sendingsskjemaet som TVNorge. Programmer som ikke er tilgjengelig i HD, vil bli sendt i standard-definisjon (dette vil i hovedsak inkludere eldre programmer).
TVNorge HD hadde planer om å sende 71° nord i HD samme høst som en del av HD-satsingen, men på grunn av de økonomiske utgiftene som inngår i små fleksible HD-kameraer, som de hadde behov for, ble dette droppet. Det ble istedenfor sendt i HD i 2010.

TVNorge og politisk reklame

TVNorge er en tydelig motstander av forbudet mot politisk reklame i Norge og har ved et par anledninger utfordret bestemmelsen. Som en reaksjon i 2008 bestemte Menneskerettighetsdomstolen i Strasbourg at norske myndigheters forbud mot politisk reklame krenker ytringsfriheten på et området der vernet er spesielt viktig, nemlig politiske ytringer. Dommen var enstemmig.
Sudamericano Femenino 2010

Sudamericano Femenino 2010 blir det 6. søramerikanske mesterskapet i fotball for kvinner. Mesterskapet skal avholdes i Ecuador fra 4. november til 21. november 2010. Det er første gang mesterskapet arrangeres i Ecuador og andre gang det ikke arrangeres i Brasil eller Argentina.
Argentina er regjerende mestre, men er rangert 25 plasser bak Brasil på FIFA-rankingen. Ingen andre land har vunnet Sudamericano Femenino, og Brasil har bare tapt én av sine 23 kamper i mesterskapet gjennom tidene.
Mesterskapet er også kvalifisering til VM 2011. De to finalistene kvalifiserer seg for VM.
Mesterskapet skulle opprinnelig bli ferdigspilt 14. november, men ble utsatt én uke grunnet at FIFA-president Sepp Blatter ville overvære de siste kampene.

Gruppespill

De ti lagene ble delt inn i to grupper á fem lag etter en trekning, og blir rangert etter poeng. En seier gir tre poeng, uavgjort ett poeng til begge lag. Står to eller flere lag likt i antall poeng, benyttes først målforskjell, så antall scorede mål, og så innbyrdes oppgjør for å skille lagene.
De to beste lagene i hver gruppe går videre til finalerunden.
Liberia under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Scandinavian Airlines System Flight 347

Scandinavian Airlines System Flight 347 var en flykapring som fant sted 3. november 1994 i Norge. Scandinavian Airlines flyvning med en McDonnell Douglas MD-82 fløy fra Bardufoss lufthavn via Bodø lufthavn til Oslo lufthavn, Fornebu. Flykapreren Haris Keč, en bosnier som bodde i Norge, krevde at norske myndigheter hjalp til med å stoppe de humanitære lidelsene som utspant seg i hans hjemland på grunn av Bosnia-krigen. Ingen ble skadet i hendelsen.
Keč kapret flyet med 122 passasjerer og 6 besetningsmedlemmer i luften etter avgang fra Bardufoss. Det landet rutemessig i Bodø, hvor meningen var at kvinner, barn og eldre ble sluppet av, dette ble oppfattet som at flyet skulle evakyeres for personer. Denne evakueringen ble stoppet, etter at flere peroner forlot flyet, sammen med to av kabinbesetningen. Flyet forlot Bodø med 77 passasjerer og 4 besetningsmedlemmer. Flyet ble omdirigert fra Oslo lufthavn, Fornebu til Gardermoen flystasjon, på grunn av bombetrussel på Fornebu. Keč fremsatte sine krav. Han overga seg ca. kl. 21:00 på kvelden, syv time etter avgang fra Bardufoss, etter at enkelte av kravene var blitt innfridd. Han ble dømt til fire års fengsel for kapringen.
Nei til Frontkollisjoner

Nei til Frontkollisjoner er en norsk organisasjon som arbeider for at norske veier skal få skille mellom motgående kjøreretninger, slik at frontkollisjoner hindres. Bare mellom 2000-2009 har over 1 000 nordmenn omkommet i frontkollisjoner på veier i Norge. Organisasjonen vil også støtte pårørende til medmennesker som er blitt rammet av frontkollisjoner og støtte arbeidet for de trafikkskadde.
Organisasjonen ble stiftet 17. juli 2007 i Kristiansand. Leder av styret er h.r. adv. Gunnar Grette, Oslo. Daglig leder og pressekontakt er Geirr Tangstad-Holdal.
Nedbørstasjon

Manuelle nedbørstasjoner

De tradisjonelle nedbørstasjonene, som i Norge har eksistert sia andre halvdel av 1800-tallet, er enkelt instrumentert med ei målebøtte som samler opp nedbøren. En gang i døgnet helles så den oppsamla mengden over i et måleglass, der en kan lese av hvor mye nedbør som har falt det foregående døgnet. Dersom nedbøren har falt som snø, hagl eller sludd, må den tines før den helles over i måleglasset.
Nedbørmengden angis i tidels millimeter, men slik at det oppgis å ha falt 0,1 millimeter, dersom det kommer minst én dråpe vann ut av målebøtta. Dersom observatøren i løpet av døgnet har observert nedbør uten at det kommer noe ut av bøtta (for eksempel på grunn av fordamping), oppgis nedbørmengden til 0,0 millimeter. Døgn da det ikke har falt noe nedbør i det heile tatt, markeres derimot som tørre ved en strek (–) eller et annet symbol i nedbøroversikter.
Manuell nedbørmåling foregår også på værstasjoner (som i tillegg måler f.eks. temperatur, lufttrykk og vind). På disse stasjonene er det vanlig at bøtta tømmes to (og tidvis fire) ganger i døgnet.
Snødybden måles en gang i døgnet ved avlesning på en målestav med centimeterskala. Snødekket vurderes samtidig og angis etter en skala fra null til fire.
The Abyssinians

The Abyssinians er en harmonisk rootsreggaetrioe fra Jamaica. Bandet ble dannet i 1968 av Donald Manning, Bernard Collins og Linford Manning. Deres største hit gjennom tidene, «Satta Massagana», ble utgitt i 1969. Låten er en spirituell rastafarisang med innspill av amharisk, språket i Etiopia. Selve titelen «Satta Massagana» betyr «Be og vær takknemlig» på amharisk. Sangen har blitt spilt av flere andre reggaeartister som bla Third World og Johnny Clarke, og er en av Jamaicas mest populære låter gjennom tidene.
Navnet «the Abyssinians» kommer av det gamle navnet på keiserriket Etiopia, som var Abyssinia. The Abyssinians musikk bærer stort preg av medlemmenes rastafaristandpunkt. «Satta Massagana» fra 1969 er en av rastafarianernes mest spilte låter og er introduksjonslåten på filmen Rockers. På Syttitallet fortsatte the Abyssinians å produsere gode roots reggae låter, Blant andre «Declaration of Rights», «Yi Mas Gan», «Let My Days Be Long», «Forward On To Zion» og «ARISE». 
I 1980 ble the Abyssinians oppløst. En av grunnleggeren, Donald Manning, fortsatte å turnere under navnet the Abyssinians, men uten de andre opprinnelige medlemmene. Gruppa ble gjenforent i 1998 og ga da ut albumet REUNION. 
The Abyssinians er fortsatt aktive som et roots reggaeband, sist gang the Abyssinians var på turne var i USA i 2007.
Ruchnaya Protivotankovaya Granata

Ruchnaya Protivotankovaya Granata (RPG) er en sovjetisk rakettdrevet granat i gruppen panservernvåpen.
Etter andre verdenskrig fikk sovjeterne tak i teknologien bak de tyske rakettdrevne granatene Panzerschreck og Panzerfaust som var høyst effektive våpen og var bygd på grunnlag av den amerikanske Bazookaen. Ut ifra denne teknologien utviklet de RPG, som har kommet i flere versjoner, den mest effektive og vanligste er RPG-7 fra 1961.
Bugatti EB218

Motor

Under panseret sitter en Volkswagen-designet W18-motor på 6,3 liter. Motoren er utstyrt med tre rekker à seks sylindre i en 60 graders vinkel, og er dermed helt ulik W16-motoren som brukes i Bugatti Veyron. Effekten er oppgitt til 555 hk og 650 Nm, nøyaktig det samme som konseptbilen EB118.
Syagrus (bille)

Utseende

Middelsstore (ca. 7 millimeter), avlangt ovale, blanke, brunrøde til svarte bladbiller, gjerne med metallisk glans. Antennene er tynne, noe kortere enn kroppen. Pronotum er rundet, en del smalere enn de jevnbrede dekkvingene, som har fine punktrader.

Levevis

Både larvene og de voksne (imago) er planteetere.

Utbredelse

Slekten er utbredt i Afrika. I tillegg har en del arter fra Madagaskar (markerte i listen under) vært plassert i denne slekten, de bør kanskje heller plasseres i slekten Pheloticus.
Kalanderlerke

Utbredelse

Den finnes i middelhavsområdet og øst til Afghanistan og Kirgisistan: i Afghanistan, Albania, Algerie, Armenia, Aserbajdsjan, Bosnia-Hercegovina, Bulgaria, Egypt, Frankrike, Georgia, Hellas, Iran, Irak, Israel, Italia, Jordan, Kasakhstan, Kirgisistan, Kroatia, Libanon, Libya, Moldova, Montenegro, Marokko, Nord-Makedonia, Portugal, Republikken Kypros, Romania, Russland, Serbia, Slovenia, Spania, Syria, Tadsjikistan, Tunisia, Tyrkia, Turkmenistan, Ukraina og Usbekistan.
Finstrukturkonstant

Finstrukturkonstanten, vanligvis betegnet ved den greske bokstaven alfa, er en dimensjonsløs fysisk konstant som angir størrelsen til elektromagnetiske vekselvirkninger mellom elementærpartikler. Med god nøyaktighet er dens numeriske verdi α = 1/137. Den ble innført av den tyske fysiker Arnold Sommerfeld i 1916 for å forklare finstruktur i atomspektra. 
Den er koblingskonstanten i kvanteelektrodynamikk hvor den gir størrelsen på korreksjonene til klassisk elektrodynamikk som skyldes kvanteeffekter. I Standardmodellen inngår den sammen med tre andre, tilsvarende fundamentale koblingskonstanter.
Folketellingen 1815

Folketellingen 1815 var den tredje alminnelige folketellingen som ble gjennomført i Norge. De to første ble gjennomført i 1769 og 1801. Ved reskript av 7. mars 1815 ble det bestemt at tidspunktet for tellingen skulle være søndag 30. april 1815. Det ble ikke registrert navn, kun befolkningstall fordelt på kjønn, aldersgrupper og livssituasjon for hver kjøpstad og sogn.

Gjennomføring

I kjøpstedene ble tellingen administrert av stiftamtmennene og på landet av biskopene. Lokalt ble alle tellingene i byene ledet av magistraten med hjelp av rodemesterne, som gikk fra hus til hus og hentet inn opplysninger. På landsbygda ble tellingene ledet av sogneprestene, og medarbeidere var lensmenn, skoleholdere og prestens medhjelpere. Reskriptet og tellingsskjemaene ble sendt til stiftamtmennene og biskopene som fordelte dem til magistratene i byene og til sogneprestene på landet. Listene ble sendt i retur i utfylt stand. Det ble utarbeidet to skjemaer som er like for by og land. Det ene skjemaet gir oppgaver over totalbefolkningen, antall ektepar og befolkningens fordeling etter kjønn og alder i syv aldersgrupper, med summering for hvert kjønn. I det andre skjemaet er befolkningen inndelt i yrkesgrupper.

En svak telling?

Michael Drake peker i sin artikkel Population and society in Norway 1735-1865 (Cambridge, 1969) på at tidspunktet for tellingen, rett etter Napoleonskrigene og tidlig i Norges uavhengighet, kan ha gitt uheldig utslag. I tillegg var instruksjonene for hvordan tellingen skulle gjennomføres langt mindre detaljert enn de hadde vært i 1801. Noen ganger kunne instruksjonene også være villedende. Drake sier at det ikke ser ut for at det ble gjennomført spesielle tiltak for å sikre at tellingen ble nøyaktig. Registreringssentral for historiske data peker på at det kan være flere grunner til at folketellingen i 1815 har lav kvalitet. Den nye norske staten hadde akkurat skilt lag fra Danmark og gått inn i en personalunion med Sverige. Det administrative apparatet var omorganisert og regjeringen var delt, med noen ministre i Oslo og noen i Stockholm. Staten hadde også dårlig råd. Folketellingen oppgir totale befolkningstall for hver by og distrikt fordelt på kjønn og arbeid, i tillegg til antall ekteskap. Aggregert statistikk fra 1815-tellingen ble senere publisert, men forsøk på å rette opp underrapportering har blitt hindret av mangelen på aldersinformasjon og data under distriktsnivå.

Arkivmateriale etter 1815-tellingen

Arkivverket har materiale etter folketellingen 1815. Se under eksterne lenker for informasjon om arkivmaterialet.
Accept (album)

Side 1

Lady Lou – 3:02

Tired of Me – 3:15

Seawinds – 4:32

Take Him in My Heart – 3:32

Sounds of War – 4:38

Side 2

Free Me Now – 3:02

Glad to Be Alone – 5:14

That's Rock 'n' Roll – 2:53

Helldriver –

Street Fighter – 3:28
Salvatore Lanzetti

Liv og virke

Salvatore Lanzetti studerte ved Conservatorio Santa Maria di Loreto i Napoli. 
En kort periode periode var han ved hoffet i Lucca, der blant andre fiolinvirtuosen Francesco Maria Veracini var virksom på samme tid. Fra 1727 til 1728 var Lanzetti ved hoffet Torino, fra 1739 til 1754 eller seinere i London. Fra 1760 til sin død var han igjen i Torino. 
Lanzetti  regnes som en av de første store cellovirtuoser og gav konserter på Sicilia, i Paris (Concert spirituel i mai 1736) og i Frankfurt. Musikken hans stiller store krav til utøveren, med kompleks bueføring, flergrepsteknikker, stort toneomfang og store tonesprang. Han var blant de første til å anvende tommelen som «capotasto», et grep som utvider celloens spillbare toneomfang i høyden.